To tricktyve var torsdag på spil omkring Kiwi i det centrale Vrå. En 89-årig kvinde fik blandt andet stjålet sin pung. Hun var dog ikke den eneste, der blev forsøgt bestjålet. De to mænd havde nemlig også sneget sig ind i et lejlighedskompleks for ældre. Her gik de rundt og bankede på døre og lod som, at de solgte julekort. 81-årige Inger Jensen fik tilbudt julekortene, men takkede pænt nej. Hun fik dog mistanke om noget mærkeligt, da hun straks efter så en af mændene gå direkte ind til hendes nabo. I stedet for at ringe til politiet tog hun selv affære og fulgte efter manden. - Han skulle da ud sådan et svin. Han havde da ikke noget at gøre herinde, fortæller Inger Jensen til TV2/Nord. Pludselig stod hun ansigt til ansigt med tricktyven midt i naboens soveværelse, og så knyttede hun ellers næven mod mandens ansigt. - Så sagde til ham, at han skulle gå ud. Det forstod han godt, siger Inger Jensen med et smil på læben. De to mænd flygtede fra stedet efter Inger Jensens trussel - og alle i opgangen slap med skrækken. - Det var noget værre noget, for de kunne jo have slået os ned. Man får åbenbart uanede kræfter, når man bliver så gal, fortæller Inger Jensen. For Inger Jensen er torsdagens oplevelse ikke noget, hun glemmer foreløbigt - men hun fortryder langt fra, at hun greb ind over for tricktyven. - Nej, nej, nej. Havde jeg været yngre, var jeg nok flået direkte på ham, slutter hun smilende. Nordjylland Politi er stadig på jagt efter de to tricktyve. Hvis du ved noget om sagen, kan du kontakte dem på telefon 114. (function(d, s, id) {  var js, fjs = d.getElementsByTagName(s)[0];  if (d.getElementById(id)) return;  js = d.createElement(s); js.id = id;  js.src = "//connect.facebook.net/da_DK/sdk.js#xfbml=1&version=v2.3";  fjs.parentNode.insertBefore(js, fjs);}(document, 'script', 'facebook-jssdk')); 81-ÅRIGE INGER JENSEN fra Vrå stod i går ansigt til ansigt med en tricktyv, der havde sneget sig ind i en af hendes veninders soveværelse. Det fandt hun sig ikke i. Sådan, seje Inger! Opslået af TV2 Nord på 6. november 2015

Opsummering:
Inger Jensen tog affære, da hun så en tricktyv gå ind i naboens lejlighed.